《杂曲歌辞。妾薄命》
唐代·胡曾

阿娇初失汉皇恩，旧赐罗衣亦罢熏。欹枕夜悲金屋雨，

卷帘朝泣玉楼云。宫前叶落鸳鸯瓦，架上尘生翡翠裙。

龙骑不巡时渐久，长门长掩绿苔文。

作者简介：胡曾，唐代诗人。邵阳（今属湖南）人。生卒年、字号不详（约840—？），十分爱好游历。咸通中，举进士不第，滞留长安。咸通十二年(871)，路岩为剑南西川节度使，召为掌书记。乾符元年(874),复为剑南西川节度使高骈掌书记。乾符五年，高骈徙荆南节度使，又从赴荆南，后终老故乡。